ประกาศธนาคารแห่งประเทศไทยที่ สนส. 20/2552เรื่อง การอนุญาตให้ธนาคารพาณิชย์ประกอบธุรกิจหลักทรัพย์-----------------------------------------------------อื่นๆ - 1. เหตุผลในการออกประกาศ ปัจจุบันคณะกรรมการกํากับหลักทรัพย์และตลาดหลักทรัพย์ และธนาคารแห่งประเทศไทย อนุญาตให้ธนาคารพาณิชย์ทําธุรกิจหลักทรัพย์ได้มากขึ้นมาเป็นลําดับ และยังเปิดโอกาสให้ธนาคารพาณิชย์สามารถถือหุ้นในบริษัทหลักทรัพย์และบริษัทหลักทรัพย์จัดการกองทุนรวมได้ร้อยละ 100 เพื่อเพิ่มช่องทางการประกอบธุรกิจและบริหารสภาพคล่องของธนาคารพาณิชย์ ถึงบัดนี้ธนาคารพาณิชย์ได้รับอนุญาตให้ประกอบธุรกิจหลักทรัพย์ได้เกือบทุกประเภท ยกเว้นการเป็นนายหน้าซื้อขายการจัดจําหน่ายและการค้าตราสารทุน ทั้งนี้ การอนุญาตให้ธนาคารพาณิชย์ประกอบธุรกิจหลักทรัพย์นี้ธนาคารแห่งประเทศไทยกําหนดขอบเขตธุรกิจให้สอดคล้องกับสํานักงานคณะกรรมการกํากับหลักทรัพย์และตลาดหลักทรัพย์ การปรับปรุงประกาศในครั้งนี้ เป็นการอนุญาตให้ธนาคารพาณิชย์สามารถทําธุรกรรมการยืมและให้ยืมหลักทรัพย์ต่างประเทศกับผู้ลงทุนสถาบันได้เพิ่มเติมตามประกาศเจ้าพนักงานควบคุมการแลกเปลี่ยนเงิน เรื่อง การกําหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ ลงวันที่ 4 สิงหาคม 2552 ทั้งนี้ ผู้ลงทุนที่ได้รับการอนุญาตเพิ่มเติมประกอบด้วยผู้ลงทุนสถาบัน 8 ประเภท ได้แก่ (1) กองทุนบําเหน็จบํานาญข้าราชการ (2) กองทุนประกันสังคม (3) กองทุนสํารองเลี้ยงชีพ (4) กองทุนรวม (5) บริษัทหลักทรัพย์ (6) บริษัทประกันชีวิตและบริษัทประกันวินาศภัย (7) สถาบันการเงินที่มีกฎหมายเฉพาะจัดตั้ง และ (8) นิติบุคคลที่จดทะเบียนตามกฎหมายไทยที่มีสินทรัพย์ตามงบดุลตั้งแต่ 5,000 ล้านบาท ซึ่งมีธุรกิจหลักเป็นผู้ผลิต หรือประกอบธุรกิจการค้าหรือบริการอื่นๆ - 2. อํานาจตามกฎหมาย อาศัยอํานาจตามความในมาตรา 36 แห่งพระราชบัญญัติธุรกิจสถาบันการเงิน พ.ศ. 2551 อันเป็นกฎหมายที่มีบทบัญญัติบางประการเกี่ยวกับการจํากัดสิทธิเสรีภาพของบุคคล ซึ่งมาตรา 29 ประกอบกับมาตรา 31 มาตรา 33 มาตรา 36 มาตรา 39 มาตรา 41 และมาตรา 43 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย ธนาคารแห่งประเทศไทยอนุญาตให้ธนาคารพาณิชย์ประกอบธุรกิจหลักทรัพย์ ตามหลักเกณฑ์ในประกาศนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับธนาคารพาณิชย์ตามกฎหมายว่าด้วยธุรกิจสถาบันการเงินอื่นๆ - 4. ประกาศและหนังสือเวียนที่ยกเลิก ประกาศธนาคารแห่งประเทศไทย ที่ สนส. 15/2551 เรื่อง การอนุญาตให้ธนาคารพาณิชย์ประกอบธุรกิจหลักทรัพย์ ลงวันที่ 3 สิงหาคม 2551อื่นๆ - 5. เนื้อหา 5.1 ขอบเขตการประกอบธุรกิจหลักทรัพย์ ธนาคารแห่งประเทศไทย (ธปท.) อนุญาตให้ธนาคารพาณิชย์ประกอบธุรกิจหลักทรัพย์ได้โดยธนาคารพาณิชย์ต้องได้รับใบอนุญาต ขึ้นทะเบียน หรือได้รับความเห็นชอบจากสํานักงานคณะกรรมการกํากับหลักทรัพย์และตลาดหลักทรัพย์ (ก.ล.ต.) ตามหลักเกณฑ์ที่กําหนดตามกฎหมายว่าด้วยหลักทรัพย์และตลาดหลักทรัพย์ พ.ศ. 2535 อย่างไรก็ดี ธุรกิจบางประเภทธนาคารพาณิชย์จะต้องปฏิบัติตามหลักเกณฑ์ของธนาคารแห่งประเทศไทยด้วย สําหรับธนาคารพาณิชย์เพื่อรายย่อยสามารถประกอบธุรกิจหลักทรัพย์ได้ตามประกาศธนาคารแห่งประเทศไทยว่าด้วยขอบเขตการประกอบธุรกิจและขอบเขตการทําธุรกรรมของธนาคารพาณิชย์เพื่อรายย่อย | | | || --- | --- | --- || ที่ | ประเภทธุรกิจ | หลักเกณฑ์การประกอบธุรกิจ || เกณฑ์ ก.ล.ต. | เกณฑ์ ธปท. (เพิ่มเติม) || 1 | ธุรกิจนายหน้า ค้าและจัดจําหน่ายหลักทรัพย์ || 1.1 | การค้าและการจัดจําหน่ายหลักทรัพย์อันเป็นตราสารแห่งหนี้ | P | P(เอกสารแนบ 1) || 1.2 | การเป็นนายหน้า ค้า จัดจําหน่าย หน่วยลงทุน | P | P(เอกสารแนบ 2) || 2 | ธุรกิจแนะนําการลงทุน || 2.1 | การเป็นที่ปรึกษาทางการเงิน | P | - || 2.2 | การเป็นที่ปรึกษาการลงทุน (ด้านหลักทรัพย์) | P | - || 3 | ธุรกิจจัดการลงทุน || 3.1 | การจัดการกองทุนส่วนบุคคล | P | - || 3.2 | การจัดการกองทุนสํารองเลี้ยงชีพ | P | - || 4 | ธุรกิจหลักทรัพย์อื่น || 4.1 | การยืมและให้ยืมหลักทรัพย์ และการขายชอร์ต | P | P(เอกสารแนบ 3) || ที่ | ประเภทธุรกิจ | หลักเกณฑ์การประกอบธุรกิจ || เกณฑ์ ก.ล.ต. | เกณฑ์ ธปท. (เพิ่มเติม) || 4.2 | การเป็นตัวแทนจําหน่ายหุ้นในประเทศ | P | - || 4.3 | การเป็นนายทะเบียนหลักทรัพย์ | P | - || 4.4 | การเป็นผู้ดูแลผลประโยชน์ของกองทุนรวม | P | - || 4.5 | การเป็นผู้แทนผู้ถือหุ้นกู้ | P | - || 4.6 | การเป็นผู้รับฝากทรัพย์สิน | P | - | 5.2 เกณฑ์การกํากับทั่วไป 5.2.1 ธนาคารพาณิชย์ที่ประสงค์จะประกอบธุรกิจดังกล่าวข้างต้นต้องมีระบบบริหารความเสี่ยงที่สามารถประเมิน ติดตาม และควบคุมความเสี่ยงได้อย่างเหมาะสมโดยคณะกรรมการของธนาคารพาณิชย์ต้องกําหนดกลยุทธ์ อนุมัตินโยบาย แผนงาน ระเบียบ และหลักเกณฑ์ในการประกอบธุรกิจ ซึ่งครอบคลุมถึงระบบงานเพื่อรองรับธุรกิจตามมาตรฐานที่สํานักงานคณะกรรมการกํากับหลักทรัพย์และตลาดหลักทรัพย์กําหนด เช่น ระบบการแยกทรัพย์สินของลูกค้าและธนาคารพาณิชย์ เป็นต้น 5.2.2 ธนาคารพาณิชย์ต้องไม่ประกอบธุรกิจหลักทรัพย์เพื่อหลีกเลี่ยงการปฏิบัติตามกฎหมายหรือกฎเกณฑ์อื่น ๆ หรือเป็นช่องทางในการหลีกเลี่ยงเกณฑ์อัตราส่วนการถือหรือมีหุ้นหรือมีหน่วยลงทุน และหลักเกณฑ์การกํากับลูกหนี้รายใหญ่ (Single Lending Limit) หลักเกณฑ์การประกอบธุรกิจ 5.3 การพักหรือเพิกถอนการอนุญาตประกอบธุรกิจ ธนาคารแห่งประเทศไทยมีอํานาจพักหรือสั่งเพิกถอนการอนุญาตให้ประกอบธุรกิจหลักทรัพย์ในกรณีดังต่อไปนี้ 5.3.1 ธนาคารพาณิชย์ฝ่าฝืนหรือไม่ปฏิบัติตามหลักเกณฑ์และข้อกําหนดตามที่ธนาคารแห่งประเทศไทยกําหนด 5.3.2 กรณีอื่น ๆ ที่ธนาคารแห่งประเทศไทยเห็นว่ากระทบกับความปลอดภัยหรือความผาสุกของประชาชนอื่นๆ - 6. วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 26 ตุลาคม 2552 (นางธาริษา วัฒนเกส)ผู้ว่าการธนาคารแห่งประเทศไทย